Material: papyrus
τῶν δεσποτῶν ἡμῶν Κωνσταντίου Αὐγούστου τὸ ζ καὶ Κωνσταντίου τοῦ ἐπιφανεστάτου Καίσαρος τὸ γ 
Τῦβι ιζ τῆς ιγ ἰνδικτίονος, ἐν Ἐλεφαντίνη[ς] πόλει τῆς ἄνω Θηβαίδος. 
Αὐρηλία Τηρουτήρου Πασμῆτος μητρὸς Τσενπαχνούμεως ἀπὸ Ἐλεφαντίνης πόλεως μετὰ συνεστῶτ[ο]ς 
[τ]οῦ κυρίου αὐτῆς ἀνδρὸς Αὐρηλίου Δωροθέου Σερήνου ἀπὸ τῆς αὐτῆς πόλεως Αὐρηλίῳ Σαραπάμμωνι 
μητρὸς Ταπαμῶνος καὶ Τκαλῆτι ἐκ μητρὸς Θαήσιος καὶ ῇ ταυτη θυγατρὶ Αὐρηλίᾳ Λουσίᾳ γενομενοι 
μοι δουλοι ὑπὲρ τοῦ ἐπιβάλλοντος μέρους χαίρειν. ὁμολογῶ ἑκουσίως καὶ αὐθαιρέτως καὶ 
ἀμετανοήτως ἀφικέναι ὑμᾶς ἐλευθέρους τοῦ ἐπιβάλλοντός μοι μέρους ὑπὸ Γῆν καὶ Οὐρανὸν κατʼ εὐσεβίαν 
τ[ο]ῦ πανελεήμονος Θεοῦ ἐλθόντος εἰς ἐμὲ ἀπὸ κληρονομίας τῆς μητρός μου ἀπὸ τοῦ νῦν ἐπὶ τὸν ἅπαντα χρόνον 
καὶ ἀνθʼ ὧν ἐνεδειξωσθέ μοι κατὰ χρόνον εὐνοίας καὶ στοργῆς ἔτι τε καὶ ὑπηρεσίας· ρεπεσθε οὖν ὑμᾶς 
κατὰ τ[ὸ] προκείμενόν μου μέρος καθὼς προεῖπον καὶ νέμεσθε εἰς οὓς ἐὰν βουλητε τόπους ἀκωλύτως 
καὶ ἀνεπιλήμπτως, εὐδοκεῖν γὰρ καὶ πείθεσθαι ἐμὲ τὴν ἐλευθερουντα τοῖς ἐλευθερουμένοις εἰς 
τήνδε [τ]ὴν ἐλευθέρωσιν ἥκειν τοῖς ἐλευθερουμένοις καθὼς προδεδήλουται καὶ τοῖς ἐξ αὐτῶν 
ἐσομέν[ο]ις εἴτε ἐπὶ θηλείοις τέκνοις εἴτε ἐπὶ ἑτέροις ἐκγόνοις, μήτε μὴν οἷς ἐὰν κτήσησθε τρό 
μη[δενὶ] παρευρέσει μηδεμιᾷ ἐντεῦθεν ἀκώλυτον ἔσται τῆς δουλείας, καὶ μὴ ἔξεσται δὲ μηδενὶ τῶν 
ἐμῶν κληρονόμων ἁπαξαπλῶς ἀντιλέγειν μου ταύτῃ τῇ εὐσεβείᾳ περὶ μηδενὸς κατὰ μηδένα τρόπον 
ἐκ μηδεμιᾶς ἀφορμῆς τῇ καθόλου διʼ ἣν καὶ αὐτοὶ τῷ χρόνῳ ἐνεδειξων μοι εὔνοιαν καὶ φιλοστοργείαν, 
κα[ὶ] αὐτὴ ἀμοιβομενος τὰς ἀμοιβὰς ἑκων καὶ πεπισμένη ἧκον εἰς τήνδε τὴν ἐλευθερίαν ἥνπερ 
ἐθέμην κυρίαν καὶ βεβαίαν ἁπλῆν γραφεῖσαν πανταχοῦ ἐπιφερομένην ἐφʼ ὑπογραφῆς ἐμοῦ Δωρο
θέου τοῦ ἀνδρὸς αὐτῆς πρὸς αἰωνίαν ὑμῶν ἀσφάλειαν, καὶ ἐπερωτηθεῖσα ὡμολόγησα. 
 Αὐρηλία Τηρουτήρου Πασμῆτος ἡ προκειμένη ἐθέμην τὴν ἐλευθερίαν καὶ εὐδοκῶ πᾶσι τοῖς ἐνγεγραμμένοις 
ὡς πρόκειται. Αὐρήλιος Δωρόθεος Σερήνου ὁ προγεγραμμένος ἀνὴρ αὐτῆς συνέστην τῇ γυναικί μου καὶ ἔγραψα 
ὑπὲρ αὐτῆς γράμματα μὴ εἰδηείης.  Αὐρήλιος Τινισαεῖς Ἀμμωνᾶτος μαρτυρῶ.  Αὐρήλιος  
Σωκράτους μαρτυρῶ.  Αὐρήλιος  Ἀντωνίου μαρτυρῶ.  Αὐρήλιος Κύριλλος Παησίου μαρτυρῶ. 
 Αὐρήλιος Τιμόθεος Ἀπολλωνίου ἀπὸ προεστώτων Ἐλεφαντίνης μαρτυρῶ.